Peking Express

Peking Express er en skandinavisk reality-serie som ble sendt på TVNorge i 2007. Konseptet gikk ut på at en gruppe mennesker skulle ta seg fra Moskva til Beijing på kortest mulig tid og med minimalt av resurser. Gruppen bestod av ni par fra Sverige, Norge og Danmark. Det paret som kom først til Beijing kunne vinne opptil 500 000 kroner, avhengig av innsatsen under reisen.Kampanje - Ny realityreise (15.2.2007) Synnøve Skarbø var programlederne for de norske deltagerne. Den gikk på Kanal 5 i Sverige og dansk Kanal 5 i Danmark.

Den var basert på en nederlandsk reality-serie med samme tittel som gikk første gang i 2004. Programkonseptet har flere likhetstrekk med amerikanske The Amazing Race.

Peking Express ble ingen seersuksess, verken i Norge, Danmark eller Sverige. Dårligst mottatt ble den i Danmark.

Konsept og produksjon
Serien var lagt opp som et kappløp der 18 deltagere skulle ta seg fra Moskva til Beijing. Ni par, tre fra Norge, tre fra Sverige og tre fra Danmark, skulle konkurrere om å komme først til Beijing. Underveis hadde parene bare hverandre, lokalbefolkningen de møtte og en euro om dagen på sin reise. Programmet var lagt opp slik at det skulle trigge deltakernes kreativitet og stå-på-vilje.  

Reisen gikk over 41 dager gjennom ukjent natur og fremmede kulturer. Deltakerne skulle reise over fjell, gjennom ørken, øde sletter, storbyer og landsbyer. De kunne ikke språket, og det var få som kunne engelsk i disse områdene. Deltakerne måtte selv skaffe overnatting, transport og mat. I hvert program var det en konkurranse. De tre parene som kom først til angitt sted fikk sjansen til å konkurrere. Vinneren av konkurransen fikk en fordel som hjalp dem i kappløpet videre mot Beijing. I annethvert program måtte det paret som kom sist, reise hjem.VG - Risiko-reality på TV Norge (20.9.2007)

 Seertall 
Serien hadde forholdsvis dårlige seertall i Norge med et snitt på 196.000, og en markedsandel på 13,1%.Kampanje - Fengselskoret floppet (04.12.2007)  "Men med «Peking Express» hadde vi håpet på litt bedre tall, sier Landsverk."Kampanje - En naturlig tv-forklaring (24.10.2007)  "Også andre nye konsepter har fått hard medfart denne tv-sesongen, slike som «Peking Express» på TVNorge" Den ble heller ingen suksess i Sverige der seertallet var nede på 120 000.HD - "Peking Express" flopp för Kanal 5 (14.10.2007) Enda verre var tallene i Danmark, der seersnittet lå på bare 46 000.Om TV2 - (28.12.2007)  «... mens Kanal 5-programmet "Peking Express" måtte nøjes med et seer-gennemsnit på 46.000.»

Deltakere
(Norske)
Anne Lise Eriksen (22) & Jørn Gylver (27)
Per Henry Borch (37) & Tone Dalen (35)
Paul D.R. Blindheimsvik (24) & Anders Filip Eng (32) (svogere)(Svenske)
Tyra Sjöstedt (22) og Stefan Östergårde (38) (Sekretæren og sjefen) (vinnere)TVNorge, Peking Express - Svensk seier i Peking Express (arkivert versjon fra 2007)
Lena Svensson (58) og Johan Jelse (34) (mor og sønn)
Carolina Pihl (24) og Micaela From (24) (barndomsvenninner)(Danske)
Anna Holte (26) og Susanne Ebsen (27 å) (venninner)
Kim Adolf (44) og Mike Bach (21) (far og sønn)
Anders Sørensen (42) og Veronica S. Holsting (20) (stefar og stedatter)

Produksjon
Peking Express var en stor pan-skandinavisk produksjon og var den hittil største produksjonen TVNorge hadde vært med på når det gjaldt logistikk. To og et halvt tonn utstyr, 100 mennesker og 12 minibusser reiste 10 000 km gjennom Russland, Mongolia og Kina. Hvert par hadde en fotograf og en reporter som fulgte dem på reisen.

Serien bygde på et nederlandsk TV-konsept med samme navn som gikk første gang i 2004. Per 2007 var den nederlandske versjonen i gang med sin fjerde sesong. I 2006 ble det arrangert en spesialversjon av serien kalt Peking Express VIP, med nederlandske kjendiser, blant annet Bart Veldkamp.

Referanser

Eksterne lenker
 Offisiell programportal på TV Norge (arkivert versjon)

Kategori:Norske reality-TV-serier
Kategori:Svenske reality-TV-serier
Kategori:Danske reality-TV-serier
Kategori:TV-produksjoner på TVNorge
Kategori:TV-produksjoner på Kanal 5 Danmark
Kategori:TV-produksjoner på Kanal 5 Sverige
Kategori:Svenske TV-produksjoner fra 2000-årene
Kategori:Norske TV-produksjoner fra 2000-årene
Kategori:Danske TV-produksjoner fra 2000-årene